stanford-oval/wikipedia huggingface dataset:
George de Godzinsky
Kunnianosoitukset

De Godzinsky sai ansioistaan Pro Finlandia -mitalin vuonna 1975, säveltaiteilijain valtionpalkinnon vuonna 1981  ja professorin arvonimen ensimmäisenä ja toistaiseksi ainoana suomalaisena kevyen musiikin edustajana vuonna 1985. Lisäksi hänelle myönnettiin elämäntyön johdosta kultainen Emma-patsas vuonna 1994.
Godzinsky on haudattu Hietaniemen hautausmaan Taiteilijainmäelle.
Kirjallisuutta

Frank, Anne-Marie: Hymyillen: George de Godzinskyn elämä.  (Suomentanut Irmeli Järnefelt)  Helsinki:  Tammi, 1992.  ISBN 951-31-0069-3.
Jalkanen, Pekka: ”Godzinsky, George de (1914–1994)”, Suomen kansallisbiografia, osa 3, s. 232–234.  Helsinki:  Suomalaisen Kirjallisuuden Seura, 2004.  ISBN 951-746-444-4.  / Teoksen verkkoversio.
Aiheesta muualla

Wikimedia Commonsissa on kuvia tai muita tiedostoja aiheesta .
George de Godzinskyn muistokirjoitus Helsingin Sanomissa
de Godzinskyn sävellystuotanto Suomen äänitearkistossa[vanhentunut linkki]
George de Godzinsky Elonetissä.
George de Godzinsky Internet Movie Databasessa. (englanniksi)
Godzinsky, George de hakuteoksessa Uppslagsverket Finland (2012). (ruotsiksi)
Blogi:  https://maestro-george.blogspot.com/
Facebook: https://www.facebook.com/profile.php?id=61557776607490
De Godzinsky soittamassa flyygeliä radiostudiossa noin vuonna 1935.
Sotamies George de Godzinsky (vas.) ja luutnantti Nils-Eric Fougstedt esiintymässä jatkosodan aikaan vuonna 1943.
Jean-Pierre Audy

Jean-Pierre Audy
Jean-Pierre Audy (s. 12. kesäkuuta 1952) on ranskalainen poliitikko. Hän kuuluu Union pour un Mouvement Populaire -puolueeseen ja oli vuosina 2005–2014 Euroopan parlamentin jäsen Euroopan kansanpuolueen ryhmässä.
Tullessa syntynyt Audy on ollut Meymac'n kaupunginvaltuutettuna vuodesta 1977, ja hän toimi kaupungin varapormestarina vuosina 1977–1995. Hän on Kunnialegioonan ritari.
Jakke Leivo

Jakke Leivo on suomalainen basisti ja musiikkipedagogi. 
Hän on bassonsoitonopetuksen uranuurtaja Suomessa ja toimi bassonsoiton yliopettajana Helsingin Pop & Jazz Konservatoriossa, Sibelius-Akatemian musiikkikasvatuksen osastolla sekä Helsingin ammattikorkeakoulu Stadiassa. Jakke Leivo on soittanut mm. Islanders, Matthews, T.T. Oksala, kokeileva yhtye Taju ja Kaamos -yhtyeissä. Lisäksi hän on uransa aikana säestänyt pidempiaikaisesti monia solisteja mm. Kirkaa ja Hectoria sekä soittanut myös heidän levyillään.
Aiheesta muualla

Punainen basso Leivon läksiäiset 2012. Metropolia
Kaamos tänään Blues Finland 2011
Jean-Pierre Adams

| Henkilötiedot |
| --- | --- | --- | --- |
Syntymäaika: 10. maaliskuuta 1948
Syntymäpaikka: Dakar, Ranskan Länsi-Afrikka
Kuolinaika: 6. syyskuuta 2021 (73 vuotta)
Kuolinpaikka: Nîmes
Pelipaikka: puolustaja
Seurat
| Vuodet | Seura | O | (M) |
| 1967–1970 | Entente | – | (–) |
| 1970–1973 | Nimes | 84 | (8) |
| 1973–1977 | Nizza | 126 | (15) |
| 1977–1979 | PSG | 41 | (1) |
| 1979–1980 | Mulhouse | 11 | (1) |
| 1980–1981 | Chalon | 23 | (1) |
Maajoukkue
| 1972–1976 |  Ranska | 22 | (0) |
 Seurajoukkueuran tilastot kattavat vain kansalliset sarjat.
Jean-Pierre Adams (10. maaliskuuta 1948 Dakar – 6. syyskuuta 2021 Nîmes) oli ranskalainen jalkapalloilija. Hän joutui sairaalassa tehdyn virheen vuoksi koomaan vuonna 1982 ja kuoli 39 vuotta myöhemmin.
Ranskan Länsi-Afrikassa syntynyt Adams adoptoitiin Ranskaan kymmenvuotiaana. Hän aloitti uransa amatöörisarjoissa, kunnes siirtyi Ranskan liigan Nimesiin vuonna 1970. Adams edusti liigassa myös Nizzaa ja Paris Saint-Germainia sekä maan kakkosliigassa pelannutta Mulhousea. Ranskan maajoukkueessa Adams pelasi 22 ottelua vuosina 1972–1976.
Maaliskuussa 1982 Adams joutui polvileikkaukseen ja nukutuksessa tehdyn virheen johdosta vaipui koomaan. Adams oli sairaalassa 15 kuukautta, minkä jälkeen hänet siirrettiin kotihoitoon. Hän oli koomassa 39 vuoden ajan ja kuoli 73-vuotiaana syyskuussa 2021. Adamsin vaimo Bernadette hoiti häntä koko tämän ajan.
Adamsin muistoksi vietettiin hiljainen hetki ennen 7. syyskuuta Lyonissa pelattua Ranskan ja Suomen välistä MM-karsintaottelua.
Jakko Jan Leeuwangh

Jakko Jan Leeuwangh (s. 9. syyskuuta 1972 Alkmaarissa, Alankomaissa) on alankomaalainen entinen pikaluistelija.
1998 Naganon olympialaisissa Leeuwangh sijoittui 1 000 metrillä neljänneksi. Vuonna 1999 hän saavutti matkakohtaisista MM-kisoista pronssia sekä 1 000 että 500 metrin kilpailusta. Calgaryssä vuonna 2000 hän luisteli 1 500 metriä silloiseen maailmanennätysaikaan 1.46,43.
Sittemmin Leeuwangh kärsi rauhaskuumeesta eikä päässyt 2002 Salt Lake Cityn olympialaisiin. Hän ei myöskään selviytynyt Alankomaiden kovatasoisista sisäisistä karsinnoista vuoden 2003 sprintterien MM-kisoihin, minkä jälkeen päätti lopettaa aktiiviuransa. Nykyään hän toimii valmennustehtävissä.
Henkilökohtaiset ennätykset

500 m: 35,37
1 000 m: 1.09,31
1 500 m: 1.45,56
3 000 m: 3.49,61
Jesús Antonio Lerma Nolasco

Jesús Antonio Lerma Nolasco (s. 4. heinäkuuta 1945 Xalisco) on meksikolainen roomalaiskatolinen piispa. Hänet vihittiin papiksi Tepicin hiippakuntaan 24. joulukuuta 1971 ja nimitettiin Méxicon arkkihiippakunnan vihkipiispaksi sekä Aulonin titulaaripiispaksi 7. toukokuuta 2009. Piispaksi vihkiminen seurasi 10. heinäkuuta. Pääkonsekraattorina toimi Norberto Rivera Carrera, jota avustivat Christophe Pierre ja Carlos Aguiar Retes.
Jakke Valakivi

Jakke Valakivi
Jakke Raimo Milagro Valakivi Álvarez (s. 1963 Peru) on perulainen ekonomisti. Valakivi toimi Perun puolustusministerinä huhtikuusta 2015 heinäkuuhun 2016 presidentti Ollanta Humalan hallituksessa. Tätä ennen hän toimi elokuusta 2012 Perun varapuolustustusministerinä. Ennen ministerintehtäviä hän toimi finanssialalla.
Valakivellä on suomalaista sukutaustaa. Hänen isoisänsä oli myös nuortenkirjailijana tunnetuksi tullut jääkärieverstiluutnantti Lahja Valakivi. Valakiven isä Raimo Valakivi oli jatkosodassa pommikoneita lentänyt sotilaslentäjä, joka siirtyi Etelä-Amerikkaan vuonna 1946 todettuaan ettei siviililentäjille ollut kotimaassa työtilaisuuksia valvontakomission kieltäessä siviili-ilmailun Suomessa vuosina 1945–1946.
Keväällä 2014 Jakke Valakivi teki varapuolustusministerinä työvierailun Suomeen ja tapasi Suomen puolustusministeri Carl Haglundin.
Aiheesta muualla

Kuvia tai muita tiedostoja aiheesta Jakke Valakivi Wikimedia Commonsissa
Japanin kielen lainasanat

Japanin kielen lainasanat voidaan jakaa kahteen kategoriaan: gairaigo (jap. 外来語) sekä wasei-eigo (jap. 和製英語; wasei: Japanissa tehty, eigo: englanti).
Yleistä

Historiassa useat kielet ovat olleet yhteydessä Japaniin ja antaneet erilaisia muunnelmia sanoihin. Näitä kieliä ovat  portugali, hollanti ja englanti. Useissa lainasanoissa sanojen alkuperäiset merkitykset ovat lähes kadonneet. Gairaigo-termiä käytetään, kun puhutaan länsimaalaisista lainasanoista ja wasei-eigo termiä silloin kun on kyse pseudo-anglismeista. Japanissa on kolme kirjoitustapaa: hiragana, katakana ja kanji-merkit. Länsimaista tulleet lainasanat eli gairaigo kirjoitetaan katakanoilla kuin myös wasei-eigossa. Latinalaisilla aakkosilla kirjoitettua japania puolestaan kutsutaan nimellä rōmaji (jap. ローマ字).
Lainasanojen historian eri vaiheita > Portugalin vaikutus vuosina 1500-1600

Portugali oli Japanille ensimmäinen yhteys eurooppalaisiin kieliin. Portugali käytti merkantilismia ja kauppasatamia tuoden eurooppalaista kaupankäyntiä ja kristinuskoa Japaniin. Tähän aikaan Japanissa oli käytössä kaksikielisiä sana- ja kielioppikirjoja. Portugalin kielen lisäksi myös espanjasta ja latinasta tuli lainasanoja japaniin. Tällaisia sanoja japanissa ovat esimerkiksi: パン pan, ボタン botan ja シャボン shabon, jotka tarkoittavat leipää, nappia ja saippuaa. Näiden vastineet ovat portugaliksi pão, botão ja sabão. Kristillisiä termejä ovat esimerkiksi キリシタン, kirishitan, kristitty ja バテレン, bateren, padre.
 Tänä ajanjaksona tulleet lainasanat jaetaan kahteen laajaan kategoriaan: kristilliseen ja kaupankäynnissä käytettävään terminologiaan. Portugalin vaikutus Japaniin lakkasi joksikin aikaa kristinuskon lakkautuksen ja sodankäynnin takia.
Lainasanojen historian eri vaiheita > Alankomaiden vaikutus vuosina 1663-2000

Portugalin vaikutuksen hiipumisen jälkeen Japaniin vaikutti Alankomaat. Vuonna 1663 Japaniin julistettiin Sakoku (jap. 鎖国, さこく, ”suljettu maa”), mikä tarkoitti, että maa oli täysin eristäytynyt ulkomaailmasta ulko- ja kauppapolitiikassa, lukuun ottamatta alankomaalaisia kauppiaita, jotka saivat jäädä Japaniin Dejiman saarelle Nagasakin lahteen. Tämä ajanjakso kesti noin kaksi vuosisataa. Alankomaalaiset olivat Japanille ainoa lähde oppia länsimaalaista opiskelutapaa, ja hollantia käytettiin japanilaisten tutkijoiden keskuudessa käännöksissä sekä opiskelussa.  Alankomaalaisilta tulleet sanat olivat lääketieteellisiä termejä ja näitä ovat esimerkiksi magnesium (jap.マグネシウム, maguneshiumu) ja strykniini (jap.ストリキニーネ, sutorikiniine).
Lainasanojen historian eri vaiheita > Englannin kielen ja muiden länsimaisten kielien vaikutus 1800-luvulta nykyhetkeen

Japanin ja Yhdysvaltojen yhteisen Kanagawan sopimuksen myötä sakoku päättyi. Amerikkalaiset saivat luvan etsiä turvapaikkaa Shimodan ja Hakodaten (nyk. Tokion satama) satamista jos he joutuisivat haaksirikkoon Tyynellämerellä Japanin lähistöllä. Merimatkojen varalle he saivat tankata ja varustautua Japanissa sekä avata konsulaatin Shimodaan. Kanagawan sopimuksen myötä myös muut länsimaat pystyivät käymään Jokohamassa ja Nagasakissa. Ulkomaisia kulttuureita tutkittiin ja lääketiedettä opiskeltiin Saksasta, Isossa-Britanniassa kaupankäyntiä ja muotia Ranskassa. Englannista tuli maassa modernisoiva kaupankäynnin ja modernisaation lingua franca, vaikka kouluissa opiskeltiin sen lisäksi ranskaa ja venäjää.
Jesús-Rafael Soto

Jesús-Rafael Soto.
Jesús-Rafael Soto (5. heinäkuuta 1923 Ciudad Bolívar, Venezuela – 17. tammikuuta 2005 Pariisi, Ranska) oli venezuelalaissyntyinen taiteilija. Hän tuli tunnetuksi valokineettisillä teoksilla, joissa ilmenee väreilevää liikettä, joka johtuu pohjalevyn ja sen eteen sijoitetun metallilankakudoksen yhteisvaikutuksesta.
Jesús Agustín López de Lama

Jesús Agustín López de Lama (25. joulukuuta 1929 Cedillo de la Torre, Espanja – 8. helmikuuta 2023 Bilbao, Espanja) oli espanjalaissyntyinen, Boliviassa toiminut roomalaiskatolinen piispa. Hänet vihittiin passionistien papiksi 14. maaliskuuta 1954 ja nimitettiin Corocoron prelaatiksi sekä Casae Calanaen titulaaripiispaksi 10. kesäkuuta 1966. Piispaksi vihkiminen seurasi 4. syyskuuta. Pääkonsekraattorina toimi Carmine Rocco, jota avustivat Jorge Manrique Hurtado ja Gennaro Maria Prata Vuolo.
López de Lama erosi titulaaripiispan arvostaan 5. marraskuuta 1977 ja prelaatin tehtävistä 5. syyskuuta 1991.
Jakkukylä

| Jakkukylä |
| --- | --- |
 Maalismaan voimalaitos.
 Jakkukylä
 Koordinaatit: 65°18′32″N, 025°36′54″E 
Valtio:  Suomi
Maakunta:  Pohjois-Pohjanmaa
Kunta:  Ii
Hallinto:  
 – Asutustyyppi:  Kylä
Väkiluku (2016):  417
Postinumero:  91210
 
 www.jakkukyla.fi 
Infobox OKVirheellinen NIMI-arvo: 
Jakkukylä ja riippusilta
Jakun koulu riippusillalta nähtynä
Jakkukylä on kylä ja taajama Iissä Pohjois-Pohjanmaalla. Jakkukylän taajamassa on 417 asukasta (30.8.2016). Kylä sijaitsee Iijoen varressa, molemmin puolin jokea: pohjoispuolella Iin ja Yli-Iin välisen seututien 851 varrella ja eteläpuolella Maalismaantien varrella. Yli-Iin taajamaan on matkaa noin 16 kilometriä ja Iin keskustaan noin 13 kilometriä.
Kylän kohdalta Iijokea pitkin pääsee veneellä ylävirtaan Ouluun Maalismaan voimalaitokselle asti ja alavirtaan Iihin Raasakan voimalaitokselle. Kylässä toimii oma koulu, Jakun ala-aste.
Kylä muodostuu pienemmistä osista, jotka ovat Rajala, Niskala, Räihänniemi ja Jakkuranta.
Kartta Jakkukylän vuoden 2018 alueliitoksesta.
Jakkukylä kuului aiemmin Yli-Iin kuntaan, joka liittyi Ouluun vuoden 2013 alussa. Vuonna 2015 Jakkukylä ilmaisi halunsa liittyä Iin kuntaan osakuntaliitoksella. Sekä Oulun kaupunginvaltuusto että Iin kunnanvaltuusto puolsivat asiaa, ja valtiovarainministeriö hyväksyi osakuntaliitoksen huhtikuussa 2017. Muutos astui voimaan vuoden 2018 alussa.
Marraskuussa 2019 Jakkukylään alettiin rakentaa Pohjois-Euroopan pisintä kevyen liikenteen riippusiltaa. Silta ylittää Iijoen Jakun koulun kohdalta. Sillan oli tarkoitus valmistua syksyllä 2020, mutta sen rakentaminen jouduttiin keskeyttämään saman vuoden keväällä sillan suunnitelmissa ilmenneiden puutteiden vuoksi. Silta avattiin joulukuussa 2021.
Aiheesta muualla

Kuvia tai muita tiedostoja aiheesta Jakkukylä Wikimedia Commonsissa
Jakkukylän kyläyhdistys
Ii
| --- | --- |
Kylät:  Alaranta · Iin Asemankylä · Kuivaniemen Asemakylä· Halttula · Iin Hamina · Illinsaari · Jakkukylä · Jokikylä · Koni · Kuivaniemi · Laitakari · Luola-aapa · Meriläisenperä · Myllykangas · Nyby · Oijärvi · Ojakylä · Olhava · Paasonperä · Pohjois-Ii · Sorosenperä · Vuornos · Väli-Olhava · Yli-Olhava · Yliranta
Liikenne:  Iijoen rautatie- ja maantiesilta · Iin rautatieasema· Kuivaniemen rautatieasema · Lähessuon laituri · Myllykankaan rautatieasema · Olhavan rautatieasema · V. Alamäki · Veljekset Salmela · Yhdystie 8520  · Yhdystie 8523
Vesistöt:  Iijoki · Kivijoki · Kuivajoki · Muhojoki · Olhavanjoki · Oijärvi
Rakennukset ja rakennelmat:  Iin kirjasto · Iin kirkko · Iin lukio · Iin pappila · Kestilän saha · Kuivaniemen kirkko · Nybyn lasitehdas · Pahkakosken voimalaitos · Raasakan voimalaitos · Ulkokrunnin loisto · Ulkokrunnin tunnusmajakka
Muuta Iihin liittyvää:  Hiastinlahti · IIK!!-kauhuelokuvafestivaali · Iin Energia · Iin vaakuna · Kruununsaari ja hautausmaa · Taidekeskus KulttuuriKauppila · Litokaira · Nimettömänmatala · Olhavan taistelu · Suurhiekka · Vatunki
James Philip Eagle

James Philip Eagle
James Philip Eagle (10. elokuuta 1837 Mauryn piirikunta, Tennessee – 20. joulukuuta 1904 Little Rock, Arkansas) oli yhdysvaltalainen demokraattisen puolueen poliitikko, joka toimi vuosina 1889–1893 Arkansas'n kuvernöörinä.
Eagle syntyi Tennesseessä ja muutti varhaisella iällä Arkansas'han. Hän istui Arkansas'n edustajainhuoneessa vuosina 1873–1874 ja myöhempinä vuosina vielä kahdesti uudelleen.
Jakku

| --- | --- |

Alue: Galaksin sisäkehä, Läntinen laita
Aurinkokunta: Jakkun aurinkokunta
Aurinkoja: 1
Kuita: 2
Nähtävää: Tuanul, Niiman etuvartio
Pintavettä: 0%

Liittoumat: Galaktinen Imperiumi (ennen Galaktisen sisällissodan loppua)
Jakku on kuvitteellinen aavikkoplaneetta Tähtien sota -elokuvasarjassa. Planeetta nähtiin ensi kerran elokuvassa Star Wars: The Force Awakens. Kapinaliiton muodostama Uusi tasavalta kävi siellä ratkaisevan taistelun Galaktisen Imperiumin jäänteitä vastaan vuosi Endorin taistelun jälkeen. Nuori Voimalle herkkä tyttö Rey jätettiin sinne 5-vuotiaana ja eli siellä 14 vuotta ennen kuin päätyi osaksi Vastarinnan ja Ensimmäisen ritarikunnan välistä konfliktia.
Kuvaus

Jakku on eristäytynyt, eikä siellä ollut suurimmalta osin kuin hiekkadyynejä sekä Imperiumin ja Uuden tasavallan alusten hylkyjä, joiden roskaamaa aluetta kutsuttiin Tähtialusten hautausmaaksi. Suurin osa planeetan väestöstä ansaitsee elantonsa romunkerääjinä ja vaihtamalla keräämiään alusten osia Niiman etuvartiossa elintarvikkeisiin. Vaikka Niiman etuvartio on ainoa merkittävä asutus planeetalla, planeetalla on myös muutamia pieniä kyliä kuten Tuanul, Resstkii ja Cratertown. Tuanulissa oleskeli muutamia Voiman kirkon jäseniä, tunnetuimpana Lor San Tekka, jotka piileskelivät ensin Imperiumilta ja myöhemmin Ensimmäiseltä ritarikunnalta.
Jarkko Martikainen & Luotetut miehet

| Jarkko Martikainen & Luotetut miehet> Tiedot |
| --- | --- |
Toiminnassa:  2013–
Tyylilaji:  rock
Kotipaikka:  Suomi
Laulukieli:  suomi
Jäsenet:  Jarkko Martikainen   Janne "Ema" Hurskainen   Anssi Salminen   Luis Herrero  
Aiheesta muualla
Kotisivut
Infobox OKNimi-testi OK: 
Jarkko Martikainen & Luotetut miehet on suomalainen rock-yhtye, joka perustettiin vuonna 2013. Yhtyeen keulahahmo on laulaja-kitaristi Jarkko Martikainen.
Historiaa

Luotetut miehet -yhtye koottiin alun perin Martikaisen viidennen sooloalbumin Koirien taivas -levyn myötä vuonna 2014 alkanutta kiertuetta varten. Janne ”Ema” Hurskainen soittaa levyllä rumpuja. Kitaristiksi mukaan saatiin Anssi Salminen ja basistiksi Luis Herrero.
Jäsenet

Jarkko Martikainen – laulu, kitarat
Ema Hurskainen – rummut, laulu, sähköbasso
Anssi Salminen – kitarat, mandoliini, viulu, laulu
Luis Herrero – sähköbasso, haitari, laulu
Aiheesta muualla

Jarkko Martikaisen virallinen sivusto (Arkistoitu – Internet Archive)
Jarkko Martikainen & Luotetut miehet Last.fm:ssä (englanniksi)
Jesus Walks

| ”Jesus Walks” Kanye West |
| --- | --- | --- |

Singlen tiedot
 Albumilta: The College Dropout
 Äänitetty : 2000
 Julkaistu: 25. toukokuuta 2004
 Tekijä(t): Kanye West, Che Smith, Miri Ben-Ari
 Tuottaja(t): Kanye West
 Tyylilaji: hip hop
 Kesto: 03.13
 Levy-yhtiö: Roc-A-Fella, Def Jam
Kanye Westin muut singlet
| ”All Falls Down” 2004 | ”Jesus Walks” 2004 | ”The New Workout Plan” 2004 |
Jesus Walks on yhdysvaltalaisen musiikkiartistin Kanye Westin neljäs single hänen debyyttialbumiltaan The College Dropout. Single julkaistiin 25. toukokuuta 2004. "Jesus Walks" kuvaa Westin kriittisyyttä mediaa kohtaan, joka välttelee kappaleita, jossa käsitellään uskonasioita, kun taas ihannoi kappaleita seksistä, väkivallasta ja laittomista huumeista. Se rankattiin sijalle 273 Rolling Stonen 500 Greatest Songs of All Time -listalla.
Kanye West
| --- | --- |
Studioalbumit::  The College Dropout (2004)  ·  Late Registration (2005)  ·  Graduation (2007)  ·  808s & Heartbreak (2008)  ·  My Beautiful Dark Twisted Fantasy (2010)  ·  Yeezus (2013)  ·  The Life of Pablo (2016)  ·  Ye (2018)  ·  Jesus Is King (2019)  ·  Donda (2021)
Yhteistyöalbumit::  Watch the Throne (Jay-Z:n kanssa) (2011)  ·  Cruel Summer (GOOD Musicin kanssa) (2012)  ·  Kids See Ghosts (Kid Cudin kanssa) (2018)  ·  Jesus Is Born (Sunday Service Choirin kanssa) (2019)
Livealbumit::  Late Orchestration (2006)  ·  VH1 Storytellers: Kanye West (2010)
Singlet::  ”Through the Wire” (2003)  ·  ”All Falls Down” (feat. Syleena Johnson) (2004)  ·  ”Jesus Walks” (2004)  ·  ”The New Workout Plan” (2004)  ·  ”Diamonds from Sierra Leone” (2005)  ·  ”Gold Digger” (feat. Jamie Foxx) (2005)  ·  ”Heard ’Em Say” (feat. Adam Levine) (2005)  ·  ”Touch the Sky” (feat. Lupe Fiasco) (2006)  ·  ”Drive Slow” (feat. Paul Wall, GLC) (2006)  ·  ”Can’t Tell Me Nothing” (2007)  ·  ”Stronger” (2007)  ·  ”Good Life” (feat. T-Pain) (2007)  ·  ”Flashing Lights” (feat. Dwele) (2007)  ·  ”Homecoming” (feat. Chris Martin) (2008)  ·  ”Love Lockdown” (2008)  ·  ”Heartless” (2008)  ·  ”Amazing” (feat. Young Jeezy) (2009)  ·  ”Paranoid” (feat. Mr Hudson) (2009)  ·  ”Power” (2010)  ·  ”Runaway” (feat. Pusha T) (2010)  ·  ”Monster” (feat. Jay-Z, Rick Ross, Nicki Minaj, Bon Iver) (2010)  ·  ”All of the Lights” (feat. Rihanna) (2010)  ·  ”Black Skinhead” (2013)  ·  ”Bound 2” (2013)  ·  ”Famous” (2016)  ·  ”Father Stretch My Hands” (2016)  ·  ”Fade” (2016)  ·  ”Yikes” (2018)  ·  ”All Mine” (2018)  ·  ”Follow God” (2019)  ·  ”Closed on Sunday” (2019)
James Paul Clarke

James Paul Clarke
James Paul Clarke (18. kesäkuuta 1854 – 1. lokakuuta 1916) oli yhdysvaltalainen lakimies ja demokraattisen puolueen poliitikko.
Clarke syntyi Mississippissä, opiskeli lakia ja valmistui Virginian yliopistosta 1878. Hän istui Arkansas’n edustajainhuoneessa vuosina 1886–1888 ja senaatissa sen jälkeen vuoteen 1892. Hän toimi Arkansas’n kuvernöörinä vuosina 1895–1897.
Clarke istui Yhdysvaltain senaatissa vuodesta 1903 lokakuuhun 1916, jolloin hän kuoli Arkansas'n Little Rockissa. Hän oli vuodesta 1913 kuolemaansa asti senaatin president pro tempore.
Houston

| Houston |
| --- | --- |

 lippu
 Houston Harrisin piirikunnan kartalla.
 Houston
 Koordinaatit: 29°45′46″N, 95°22′59″W 
Valtio:  Yhdysvallat
Osavaltio:  Texas
Piirikunnat:  Harris, Fort Bend ja Montgomery
Hallinto:  
 – Pormestari:  Sylvester Turner
Väkiluku (2020):  2 304 580
 – Metropolialue:  7 154 478
Lempinimi::  Space City
 
 www.houstontx.gov 
Infobox OKVirheellinen NIMI-arvo: 
Houston [ˈhjuːstən] on Yhdysvaltain Texasin osavaltiossa sijaitseva kaupunki. Houston on Yhdysvaltain neljänneksi suurin ja Texasin suurin kaupunki. Suurin osa Houstonista kuuluu Harrisin piirikuntaan, joka on Yhdysvaltain kolmanneksi väkirikkain piirikunta. Osa Houstonin lounaisosasta sijaitsee Fort Bendin piirikunnassa ja osa Pohjois-Houstonista Montgomeryn piirikunnassa. Pinta-alaltaan Houston on noin 1 559 neliökilometriä.
Houston on tullut tunnetuksi avaruustekniikka- ja energiateollisuuskaupunkina. Houstonissa on myös maailman johtavia öljynporauslaitteiden valmistajia. Houstonin satama on Yhdysvaltain suurin ulkomaan rahtiliikenteen satama ja lukeutuu maailman 30 suurimman sataman joukkoon. Houston sijaitsee noin sadan kilometrin päässä rannikolta, mutta yli 100-vuotias keinotekoinen yhteys merelle mahdollistaa satamatoiminnan. Galvestonin saarikaupunki Meksikonlahden rannalla on suosittu merenrantakohde houstonilaisten keskuudessa.
Miljardööri Howard Hughes oli kotoisin Houstonista. Houston on tullut tunnetuksi myös lääketieteen kehtona. Houstonissa sijaitsee Texas Medical Center, joka on kansainvälisesti tunnettu lääketieteen keskus, joka on keskittynyt tutkimukseen ja terveydenhoitoon.[lähde? ]
Historia > Kaupungin synty

Kaupungin perustajina olivat kaksi newyorkilaista kiinteistövälittäjää, John Kirby Allen ja Augustus Chapman Allen, jotka ostivat vuonna 1836 maata Texasista tarkoituksenaan perustaa kaupunki. He nimesivät kaupungin Sam Houstonin mukaan. Houstonin taival alkoi pienenä kylänä noin 27 neliökilometrin kokoisella alueella. Vuonna 1837 pienelle kaupungille annettiin kaupungin arvo ja Houston sai silloin myös ensimmäisen pormestarinsa, James S. Holmanin.[lähde? ]
Historia > Kaupungin alkuvaiheet

Vuonna 1839 Houston oli Texasin väliaikainen pääkaupunki. Vuonna 1840 Houston jaettiin neljään piirikuntaan, joilla jokaisella oli omat sääntönsä. Myöhemmin alueiden jaoista luovuttiin, mutta Houstonissa on edelleen selkeä jako neljään eri alueeseen. Houstonin suosio nousi kun siitä tuli yksi puuvillan tärkeimmistä vientikohteista vuonna 1860. Houstoniin rakennettiin tämän takia muun muassa rautateitä. Myös laivakanavan suunnitteleminen aloitettiin 1800-luvulla.[lähde? ]